  
ZAPISNIK 39. SJEDNICE VMO-a Donje Svetice

održane 04.07.2024. u 20:00 sati u prostorijama mjesne samouprave Mjesnog odbora Volovčica, Kriška 20


Prisutni članovi Vijeća:

1. Valentina Bedeković
2. Goran Radovanović
3. Mirko Tomić
4. Dijana Požgaj
5. Lucija Marić
6. Milena Žganjer


Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 39. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 38. sjednice na razmatranje.
Zapisnik je prihvaćen.

Predsjedavajuća pita vijećnike ima li dodataka dnevnom redu. Dnevni red 39. sjednice prihvaćen je.


D N E V N I     R E D:

1. Stavljanje mandata člana VMO Donje Svetice u mirovanje
1. Aktualna komunalna problematika
1. Razno: izvješća, pitanja i prijedlozi.











1.Stavljanje mandata člana VMO Donje Svetice Davora Nikolića u mirovanje

Vijeće, jednoglasno prihvaća 

I Z V J E Š Ć E
o mirovanju mandata članu Vijeća Mjesnog odbora Volovčica

I.
Mandatno povjerenstvo konstatira da je član Vijeća Donje Svetice Davor Nikolić, izabran s KANDIDACIJSKE LISTE MOŽEMO! - POLITIČKA PLATFORMA,	
ZAGREB JE NAŠ! NOVA LJEVICA – NL ZELENA ALTERNATIVA - ODRŽIVI RAZVOJ HRVATSKE - Zelena alternativa – OraH ZA GRAD, na temelju  članka 12. stavka 1. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 – pročišćeni tekst), stavio svoj mandat u mirovanje iz osobnih razloga.

II.
Sukladno odredbi stavka 2. navedenog članka Odluke mandat člana Vijeća Davora Nikolića stavlja se u mirovanje s danom dostave pisanog zahtjeva, 28. lipnja 2024. 

III.
Mandatno povjerenstvo predlaže Vijeću da prihvati ovo Izvješće i donese Zaključak o mirovanju mandata članu Vijeća. 


Z A K LJ U Č A K
o mirovanju mandata člana Vijeća
Mjesnog odbora Donje Svetice

1. Prima se na znanje Izvješće mandatnog povjerenstva o mirovanju mandata članu Vijeća Mjesnog odbora Donje Svetice.


1. Dana 28. lipnja 2024. započinje mirovanje mandata iz osobnih razloga vijećniku Vijeća Mjesnog odbora Donje Svetice Davoru Nikoliću.


1. Ovaj će zaključak biti objavljen na oglasnoj ploči u sjedištu Mjesnog odbora Donje Svetice.



2.Aktualna komunalna problematika

2.1 Pješački prijelaz na ulici Donje Svetice kod raskrižja Kauflanda i  Vugrovečke

VMO Donje Svetice je već ranije primilo molbu građana za označavanjem zebre na ulici Donje Svetice, na križanju s Vugrovečkom ulicom, kod pješačkog prilaza Kauflandu.
Pošto je u blizini zebra na raskrižju Ulice Donje Svetice i Planinske, Vijeće je smatralo da je nema potreba da se još jedna zebra iscrtava tako blizu, međutim puno ljudi i dalje prelazi cestu tamo jer ide u Kaufland i dovodi se u opasnost.
Stoga smatramo da je potrebno označiti pješački prijelaz na toj lokaciji.


                                                                    Z a k lj u č a k
o rješavanju aktualne problematike

Vijeće Mjesnog odbora Donje Svetice predlaže Vijeću Gradske četvrti Pešćenica-Žitnjak da predloži nadležnim službama označavanje pješačkog prijelaza na ulici Donje Svetice, kod raskrižja s Vugrovečkom, kod pješačkog prilaza Kauflandu.



2.2. Buka u malom parku u Dugoselskoj

Primili smo molbu građana da se dio klupica u novom trokutastom parku u Dugoselskoj ulici premjesti malo dalje od stazice, gdje se sada nalaze, jer se tamo ponekad okupljaju ljudi koji galame i ometaju javni red.
S obzirom na to da je ovo prva takva pritužba vijeću, smatramo da građani trebaju prijaviti uznemiravanje javnog reda i mira policiji. U slučaju da takve mjere ne pomognu, vijeće će razmatrati premještanje klupica, ali zasad mislimo da su klupe na dobrom mjestu i inače se prikladno i dobro koriste, te ne želimo micati klupe zato što ih neki građani ne znaju pristojno koristiti.



3. Razno

3.1 Odobrenje travnjaka HAŠK-u umjesto obnove ograde Osnovne škole FKF
Vijećnica Milena Žganjer izražava nezadovoljstvo time što Gradski ured za obrazovanje nije odobrio financijska sredstva za obnovu ograde Osnovnoj školi Fran Krsto Frankopan, a istovremeno je NK HAŠK dobio sredstva za novi travnjak.
Iako Vijeće ne sumnja u potrebu za novim travnjakom NK HAŠK-a, smatra da je ograda oko škole koja je u opasnom stanju ipak prioritet.
Stoga upućujemo sljedeće pitanje Vijeću Gradske četvrti i Gradskom uredu za sport i obrazovanje.

                                                        Z a k lj u č a k
o rješavanju aktualne problematike

[bookmark: _GoBack]Vijeće Mjesnog odbora  Donje Svetice smatra da je derutna i po život opasna ograda oko Osnovne škole Frana Krste Frankopana veći prioritet od travnjaka za nogometni klub. Stoga molimo pojašnjenje kriterija za dodjeljivanje sredstava, te nas zanima kada bi ograda škole Frana Krste Frankopana mogla biti obnovljena. 


3.2. Suženi koridor linearnog parka Donje Svetice

Uočili smo da u prijedlogu izmjena GUP-a traženi koridor za budući lineatni park na Donjim Sveticama nije odgovarajuće širine, te da krajnji sjeveroistočni dio omeđen ulicama Branimirova, Borongajska i Donje Svetice nije uključen.
Vijeće Gradske četvrti Peščenica-Žitnjak je sastavio prigovor na širinu tog koridora, koji ćemo poslati na javnu raspravu o izmjenama GUP-a koja traje do 12.7.
Ako je potrebno, na sjednici u kolovozu ćemo donijeti i takav zaključak, ali prvo ćemo pričekati odgovor na uloženi prigovor putem javne rasprave.


3.3.Prijedlog o gradskim vrtovima na području bivšeg Istočnog kolodvora.

Od građana je stigao prijedlog da se na području nekadašnjeg Istočnog kolodvora, koje je sada zapušteno i ne koristi se, urede gradski vrtovi, na kojima bi građani mogli uzgajati hranu.
S obzirom da ta parcela nije gradska, nego pripada HŽ-u, Vijeće smatra da to smanjuje mogućnosti smještanja gradskih vrtova na nju, a osim toga za to područje je već izrađen prijedlog UPU-a, na koje su VMO Donje Svetice i VGČ Peščenica-Žitnjak dali negativno mišljenje, uglavnom zbog nedostatka zelenih površina, ali vjerojatno će se uskoro pristupiti izradi novog, poboljšanog UPU-a te će to područje biti urbanizirano.
VGČ moli VMO Donje Svetice da raspravlja i donese zaključak o eventualnoj potrebi i mogućnosti da se u sklopu novog UPU-a tu uvrste i gradski vrtovi.
Također treba voditi računa o tome da je tlo na tom području u vrlo lošem stanju za vrtlarenje i zasićeno raznim kemikalijama, s obzirom na to da se tamo nalazio željeznički kolodvor, te bi ga prije upotrebe za proizvodnju hrane trebalo očistiti.
Vijeće će raspravljati o tome na idućoj sjednici.




Sjednica je završila u 18:30

Zapisnik vodila: Valentina Bedeković
                                                                          
                                                                              
KLASA:024-08/24-003/1429
URBROJ:251-13-11-11/008-24-3 
Zagreb, 04. srpnja 2024.





Predsjednica Vijeća Mjesnog odbora
      Donje Svetice

                                                                   Valentina Bedeković



